REPUBLIKA HRVATSKA

ŽUPANIJA BJELOVARSKO-BILOGORSKA

OSNOVNA ŠKOLA ŠTEFANJE

RAVNATELJICA ŠKOLE

KLASA: 008-01/14-01/01

URBROJ: 2110/03-04-01-14-03

Štefanje, 02. siječnja 2014. godine

Na temelju članka 34. stavci 6. i 7. , članka 150. stavak 1. podstavak 8. Zakona o radu („NN“ br. 149./09., 61./11.), članka 18.a Zakona o zaštiti osobnih podataka („NN“ br. 103./03, 118./06., 41,/08., 130./11.), te članka 79. Pravilnika o radu Osnovne škole Štefanje, ravnateljica škole Zlata Haloš uz prethodnu suglasnost radničkog vijeća /sindikalnog povjerenika donosi:

**ODLUKU**

**o imenovanju službenika za zaštitu osobnih podataka**

1. Jasna Sukreški imenuje se službenikom za zaštitu osobnih podataka.
2. Ova odluka objavit će se na web stranici Osnovne škole Štefanje te će se dostaviti Agenciji za zaštitu osobnih podataka u roku od mjesec dana od dana donošenja.

**O b r a z l o ž e n j e :**

Osnovna škola Štefanje obvezna je kao poslodavac koji zapošljava najmanje 20 radnika imenovati službenika za zaštitu osobnih podataka. Službenik za zaštitu osobnih podataka dužan je nadzirati je li se osobni podaci radnika prikupljaju, koriste i dostavljaju trećim osobama u skladu sa zakonom.

Radničko vijeće/sindikalni povjerenik dalo je prethodnu suglasnost da se Jasna Sukreški imenuje osobom zaduženom za nadzor nad prikupljanjem, korištenjem i dostavljanjem trećim osobama osobnih podataka radnika, te ista ima povjerenje radnika škole sukladno članku 34. Stavak 7. Zakona o radu.

Imenovana je obavezna savjesno i odgovorno, prema pravilima struke, te u skladu s važećim zakonskim odredbama obavljati poslove službenika za zaštitu osobnih podataka. Obavezna je čuvati sve podatke koje sazna u obavljanju svoje dužnosti, a ta obveza traje i nakon prestanka obavljanja te dužnosti.

 Ravnateljica škole:

 Zlata Haloš